Et skilt på døren til Nyboligs forretning på Østergade i Hammel fortæller lige nu, at Nybolig Hammel er lukket indtil videre. Der henvises til Nybolig i Galten, som har fået overdraget flere af sagerne.
"Alle kunder, som er blevet berørt af lukningen, har fået besked. De har så fået mulighed for at vælge en anden ejendomsmægler eller blive kontaktet af vores afdeling i Galten, som er trådt til i denne situation."
Nybolig i Hammel har siden 2007 haft Jakob Kyhl som indehaver. Han har ikke været til at træffe. De normale telefonnumre henviser i stedet til Nybolig Galten.